אהוד אדלמן, איש פעיל בשטחים חברתיים רבים, נלכד ונכבש לחלוטין בקסמה של המצלמה מאז היותו ילד.
“לתור להתבונן ולהנציח” יכולה להיות סיסמתו האישית במסעותיו הרבים ברחבי תבל, שם הוא מוצא פורקן ל”יצר” הצילום שבתוכו לכישרונותיו וליכולתו להבחין בחיים הזורמים המובעים בצילומים האיכותיים והייחודים שלו.
עבודותיו של אהוד לתערוכה הנוכחית ,מוכיחות שהוא ניחן בעין חדה ומפוקחת, המגלה את יופיים המדהים של המרחבים העצומים של אפריקה עם אורך החיים הצנוע, הקשה והמפרך .
אהוד מיטיב להעביר ברגישות רבה את מה שעיניו פוגשות במרחבים אלו.
מסע הצילום של אהוד חודר לשמורה הפרטית העצומה בגודלה הנקראת אפריקה וחשיפה חד פעמית לתקריבים מיוחדים.
אהוד נותן לנו הצצה ליבשת שהיא גן עדן לגדולים וקטנים, למדינת הספארי הטובה בעולם, זו בעלת הנופים המרהיבים, מפגש בלתי אמצעי עם שבטים ותושבים מקומיים. מתנה אמיתית לחובבי טבע והטבע האנושי.